শাসক দল আওয়ামী লীগ সম্পর্কে রাজনৈতিক বোদ্ধা মহলের মন্তব্য হলো, গত নয় বছরে সরকার উন্নয়নের যে গতি এনেছে, তাতে তাদের জনপ্রিয়তার ব্যারোমিটারের পারদ যে উচ্চতায় যাবার কথা ছিল তা হয়নি। এ জন্য তারা দলটির যুব ও ছাত্র সংগঠনসহ বিভিন্ন পর্যায়ের কিছু সংখ্যক নেতাকর্মীর কার্যকলাপকে দায়ী করছেন। তারা বলছেন যে, গত নয় বছরে সরকারের সব অর্জন ছাত্র-যুবলীগের কার্যকলাপে চাপা পড়ে গেছে। বলাই বাহুল্য, এ নিয়ে খোদ শাসক দলেও রয়েছে অসন্তোষ। এমনকি অতিষ্ঠ হয়ে দলের সাধারণ সম্পাদককেও মাঝেমধ্যে সতর্কবাণী উচ্চারণ করতে হয়।